

 LĒMUMS

Ādažos, Ādažu novadā

2024. gada 28. novembrī **Nr.** **466**

**Par nekustamā īpašuma nodokļa atvieglojumu piešķiršanu**

Ādažu novada pašvaldība izskatīja biedrības “Saules pļavas” (turpmāk – Biedrība) 2024. gada 7. novembra iesniegumu (reģ. Nr. ĀNP/1-11-1/24/6017) ar lūgumu piešķirt nekustamā īpašuma nodokļa (turpmāk – NĪN) atvieglojumus īpašniekiem (pielikums Nr.1) saskaņā ar pašvaldības 29.08.2024. lēmumu Nr. 336 “Par nekustamā īpašuma nodokļa atvieglojumiem” un noslēgto vienošanos, jo iesniedzēji ir veikuši pašvaldības ceļa seguma atjaunošanu 360 m garumā Cīruļu iela, Kadaga, Ādažu pagasts, Ādažu novads.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ādažu novada pašvaldība 29.08.2024. pieņēma lēmumu Nr. 336 “Par nekustamā īpašuma nodokļa atvieglojumiem” (turpmāk – Lēmums), nosakot, ka Cīruļu ielā veicamie ceļa uzlabojumi – dubultās virsmas apstrāde posmā no posmā no Cīruļu ielas 44 līdz Cīruļu ielai 12, ceļa seguma atjaunošanu 360 m garumā, pēc to pabeigšanas būs izmantojama sabiedrības vajadzībām un iesniedzējiem būs tiesības saņemt NIN atvieglojumus, ja tie noslēgs vienošanos ar pašvaldību, izpildīs savas saistības, un iestāsies visi pašvaldības saistošajos noteikumos noteiktie priekšnoteikumi NĪN atvieglojumu saņemšanai.
2. Pašvaldība un Biedrība 04.09.2024. noslēdza vienošanos Nr. JUR 2024-09/839 par nekustamā īpašuma nodokļa atvieglojumiem (turpmāk – Vienošanās), kas paredz, ka īpašnieki par privātiem līdzekļiem veiks Pašvaldības publiskas infrastruktūras inženierbūves - ceļa “Cīruļu iela” (Kadaga, Ādažu pagasts, Ādažu novads (kadastra Nr. 80440050005)) posma no posmā no Cīruļu ielas 44 līdz Cīruļu ielai 12, (turpmāk – Objekts) seguma atjaunošanu 360 m garumā, atbilstoši Lēmuma un tā pielikumos esošajai informācijai. Objekta atjaunošanai bija plānots veikt grāvju ievalku atjaunošanu, ceļa dubultās virsmas apstrādi ar bitumu 8/11& 5/8, kā arī nesaistītu minerālmateriālu seguma atjaunošanu 8 cm biezumā.
3. Objekta izbūves faktiskās izmaksas, par ko var piemērot NĪN, nepārsniedz 25482,60 *euro.*
4. Saskaņā ar Centrālās pārvaldes Grāmatvedības nodaļas sniegto informāciju īpašniekiem nav NĪN parādu pret pašvaldību.
5. Īpašnieki ir veikusi iemaksas Biedrībai Objekta būvniecībai EUR 840 katrs, atbilstoši Biedrības un SIA “Valkas ceļi” noslēgtajam būvniecības līgumam par kopējo summu EUR 25482,60. No Biedrības veiktā maksājuma SIA “Valkas ceļi” redzams, ka būvniecības faktiskās izmaksas ir EUR 24780,20, kas ir mazākas par plānotajām, attiecīgi katram īpašniekam ir samazināta maksa par Objekta būvniecību.
6. Ādažu novada būvvaldes rīcībā nav ziņu par nelikumīgu būvniecību īpašniekiem piederošajos īpašumos, un nekustamie īpašumi nav atzīti par vidi degradējošiem objektiem.
7. Pašvaldības aģentūra “Carnikavas komunālserviss” (turpmāk – CKS) savā 01.11.2024. atzinumā norāda, ka Objekts ir izbūvēts atbilstoši noslēgtajai vienošanās un CKS nav iebildumu par seguma atjaunošanu.
8. Likuma „Par nekustamā īpašuma nodokli” (turpmāk – Likums) 5. panta trešā daļa nosaka, ka pašvaldība var izdot saistošos noteikumus, paredzot atvieglojumus atsevišķām NĪN maksātāju kategorijām. NĪN atvieglojumu piešķiršanas kārtība ir noteikta Noteikumos, kuru 9. un 10. punkts nosaka, ka NĪN atvieglojumus nepiešķir, ja nekustamais īpašums atzīts par vidi degradējošu objektu, ja uz zemesgabala atrodas ēkas vai būves, kas nav nodotas ekspluatācijā un būvdarbi tiek veikti bez būvvaldē reģistrētas būvatļaujas vai arī būvdarbu pārtraukšana nav reģistrēta un būve nav iekonservēta, kā arī, ja NĪN maksātājam ir parāds pret pašvaldību.

Noteikumu 32.5. apakšpunkts nosaka, ka nodokļu maksātājiem, kas par saviem līdzekļiem izbūvējuši maģistrālās koplietošanas inženierbūves vai to daļu publiskai lietošanai (t.sk. ceļus), ko neizmanto komerciālos nolūkos, piešķir NĪN atvieglojumu 90 % apmērā no NĪN par visiem nodokļa maksātājam piederošajiem īpašumiem Ādažu novadā. Pirms objekta izbūves persona un pašvaldība noslēdz attiecīgu vienošanos. Atvieglojumu piešķir pēc objekta nodošanas ekspluatācijā, ja tāda ir nepieciešama. Atvieglojuma apmērs nedrīkst pārsniegt 90 % no summas, ko persona ieguldījusi objekta būvniecībā. Ja atvieglojums attiecīgajā kalendāra gadā ir mazāks, nekā ieguldījums objektā, tad atvieglojumu piemēro līdz 10. kalendāra gadam.

Ņemot vērā, ka īpašnieki ir izpildījuši ar vienošanos uzņemtās saistības un ir ieguldījuši finanšu līdzekļus publiska ceļa seguma atjaunošanā, kā arī ir iestājušies Noteikumu 32.5. apakšpunktā noteiktie apstākļi, un nav iestājušies Noteikumu 9. un 10. punktā noteiktie apstākļi, kas ir par pamatu NĪN atvieglojumu nepiešķiršanai, īpašniekiem ir piešķirams NĪN atvieglojums 90 % apmērā par viņiem piederošiem nekustamajiem īpašumiem (pielikums Nr.2).

Pamatojoties uz likuma „Par nekustamā īpašuma nodokli” 5. panta trešo daļu, Noteikumu 9. un 10. punktu, un 32.5. apakšpunktu, kā arī Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Piešķirt lēmuma pielikumā Nr.2 norādītajiem īpašniekiem nekustamā īpašuma nodokļa atvieglojumu 90 % apmērā par viņiem piederošajiem nekustamajiem īpašumiem, sākot ar 2025. gadu, par veikto ieguldījumu sabiedriskās infrastruktūras ceļu seguma atjaunošanā Cīruļu ielā, Kadaga, Ādažu pagastā, Ādažu novadā.
2. Centrālās pārvaldes Grāmatvedības nodaļai nodrošināt lēmuma izpildi.
3. Lēmumu var pārsūdzēt Administratīvā rajona tiesā (Baldones iela 1A, Rīga) viena mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU